Title: Úrad vlády SR
Author: sestrienkova
Last saved by: agenda0
Company: Úrad vlády Slovenskej republiky

Úrad vlády SR						Na rokovanie vlády SR
Sekcia hospodárskej politiky					dňa: 27.3.2002
								 k číslu: 2162/2002
                               	     k bodu: 16

S t a n o v i s k o

k Návrhu koncepcie integrovaného dohľadu nad finančným trhom 
Nové znenie

I.

	Návrh predkladá minister financií na základe plánu práce vlády SR na rok 2002. Obsahuje návrh uznesenia vlády SR, návrh koncepcie ... a návrh komuniké.
 
	Materiál odôvodňuje potrebu vytvorenia integrovaného dohľadu nad finančným trhom – vytvorenie jedného centrálneho regulátora finančného trhu. Za účelom prípravy integrovaného dohľadu sa ukladá ministrovi financií vymenovať koordinačnú komisiu a v termíne do 30. júna 2002 predložiť na rokovanie vlády implementačný plán integrácie dohľadu nad finančným trhom.

II.

Vzhľadom na charakter materiálu sa medzirezortné pripomienkové konanie neuskutočnilo. 

III.

Navrhovaná koncepcia k inštitucionálnej integrácii dohľadu nad finančným trhom reaguje na trend integrácie dohľadu nad finančným trhom vo vyspelých štátoch Európy. Určité predpoklady k integrácii dohľadu nad finančným trhom v SR vytvoril najmä posledný zákon prijatý v tejto oblasti, Zákon o dohľade nad finančným trhom, ktorý je platný od 1.4.2002.
Porada ekonomických ministrov vlády SR rokovala k predloženému materiálu dňa 11.3.2002 so záverom:	

Záver:
Porada ekonomických ministrov vlády SR
1.	berie na vedomie predložený návrh s pripomienkou NBS k opodstatnenosti dohľadu na mieste,
2.	odporúča vláde SR upravený návrh schváliť.

Z á v e r:
Predložený materiál je dopracovaný v zmysle záverov PEM vlády SR zo dňa 11.3.2002. Návrh uznesenia  odporúčame vláde SR schváliť.

Bratislava 22.3.2002